Ur. broj: 09-2020-07

Marija Bistrica, 15.06.2020.

**ZAPISNIK S 1. SJEDNICE TURISTIČKOG**

**VIJEĆA TURISTIČKE ZAJEDNICE OPĆINE MARIJA BISTRICA**

Održane 15. lipnja (ponedjeljak) 2020. u 10,00 sati u Domu kulture, Zagrebačka 26, Marija Bistrica, a sazvane pozivom od 10. lipnja 2020. u kojem je bio predložen sljedeći dnevni red:

1. Konstituiranje Turističkog vijeća u mandatu 2020.-2024.,
2. Donošenje Poslovnika o radu Turističkog vijeća TZO Marija Bistrica,
3. Donošenje Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 18. Poslovnika o radu Turističkog vijeća od 30. rujna 2010.

Prelazi se na odlučivanje prema točkama dnevnog reda.

**Ad 1) Otvaranje sjednice, utvrđivanje prisutnih članova i drugih osoba, i utvrđivanje broja glasova na sjednici, te podnošenje prijedloga dnevnog reda**

Otvara se 1. sjednica Turističkog vijeća u mandatu 2020. – 2024. te se utvrđuje da sjednici prisustvuje 7 članova Turističkog vijeća (Petra Gajski, Zrinka Brlečić Švaljek, Željko Cesar, Antonio Vedrina, Miroslav Štagar, Katica Micak i Snježana Husinec), te predsjednik TZ kao ­član Turističkog vijeća, što je više od polovice ukupnih članova te Turističko vijeće može valjano odlučivati.

Osim članova Turističkog vijeća sjednici prisustvovali su i gospođa Marija Klenkar stručna suradnica Turističke zajednice općine Marija Bistrica, gospodin Filip Galoić, administrativni referent Turističke zajednice općine Marija Bistrica, te gospođa Mateja Janečić Miketić stručna suradnica Turističke zajednice općine Marija Bistrica u svojstvu zapisničara.

Predsjednik pozdravlja sve članove Turističkog vijeća.

Predsjednik čita predloženi dnevni red:

1. Konstituiranje Turističkog vijeća u mandatu 2020.-2024.,
2. Donošenje Poslovnika o radu Turističkog vijeća TZO Marija Bistrica,
3. Donošenje Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda.

Prelazi se na glasovanje. Za usvajanje predloženog dnevnog reda glasovalo je 8 članova te se donosi sljedeća

**Odluka**

**o usvajanju predloženog dnevnog reda**

Članak 1.

1. Konstituiranje Turističkog vijeća u mandatu 2020.-2024.,
2. Donošenje Poslovnika o radu Turističkog vijeća TZO Marija Bistrica,
3. Donošenje Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
4. Pitanja i prijedlozi.

Članak 2.

Ova Odluka stupa na snagu danom donošenja.

Predsjednik konstatira da je na 1. sjednici Turističkog vijeća prisutna većina članova izabranih na Izbornoj skupštini od 10. lipnja 2020. te time smatra da je konstituirano Turističko vijeće.

Predsjednik objašnjava zadaće Turističkog vijeća sukladno Poslovniku o radu Turističkog vijeća.

**Ad 2) Donošenje Poslovnika o radu Turističkog vijeća TZO Marija Bistrica**

Predsjednik TZO Marija Bistrica objašnjava da je potrebno donijeti novi Poslovnik o radu Turističkog vijeća TZO Marija Bistrica kako bi bio usklađen s novim Zakonom i Statutom TZO Marija Bistrica.

Predsjednik stavlja prijedlog na glasanje. Za donošenje poslovnika o radu Turističkog vijeća TZO Marija Bistrice glasalo je 8 članova Vijeća, te se donosi slijedeća:

**Odluka**

Članak 1.

Donosi se Poslovnik o radu Turističkog vijeća.

Članak 2.

Ovaj Poslovnik objavljuje se na oglasnoj ploči Općine Marija Bistrica.

Članak 3.

Ova Odluka stupa na snagu danom donošenja.

**Ad 3) Donošenje Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica**

Predsjednik TZO Marija Bistrica objašnjava da je potrebno donijeti i Pravilnik o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica.

Predsjednik informira članove Turističkog vijeća da se u Pravilniku ne mijenjaju bitne stvari samo je potrebno Pravilnik prilagoditi novom Statutu TZO Marija Bistrica.

Predsjednik stavlja prijedlog na glasanje. Za donošenje Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica glasalo je 8 članova Vijeća, te se donosi slijedeća:

**Odluka**

Članak 1.

Donosi se Pravilnik o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica

Članak 2.

Ovaj Pravilnik objavljuje se na oglasnoj ploči Općine Marija Bistrica.

Članak 3.

Ova Odluka stupa na snagu danom donošenja.

**Ad 4) Pitanja i prijedlozi.**

Predsjednik TZO Marija Bistrica obavještava članove Turističkog Vijeća da će ove godine manifestacija Ljeto u Mariji Bistrici biti odrađena u manjem obujmu s obzirom na epidemiološku situaciju. Posjetitelje i hodočasnike ćemo pravovremeno informirati o događajima putem svih naših marketinških kanala. Predsjednik informira članove Vijeća ako će nam epidemiološka situacija to dozvoliti da ćemo održati Bistričku noć na kojoj bi nastupila Maja Šuput.

Za riječ se javljaju gospođe Zrinka Šavljek Brlečić i Snježana Husinec koje nisu suglasne s odabirom glazbenika te smatraju da Marija Bistrica treba graditi svoj identitet prema drugom smjeru.

Predsjednik objašnjava kako je cilj za Dan općine Marija Bistrica napraviti događaj zabavnog karaktera, a da se manifestacija Advent u Mariji Bistrici profilira u događaj koji je više duhovan. Također ove godine održava se jubilarni 10. Advent u Mariji Bistrici pa će veći naglasak i financijska sredstva biti uložena upravo u tu manifestaciju.

Turističkom Vijeću TZO Marija Bistrica također je predstavljena prezentacija viaZagorje (Zajedničko kreiranje i prodaja složenih turističkih paketa Hrvatskog zagorja) Prezentacija je prilog ovom Zapisniku.

Po završetku prezentacije za riječ su se javili gospođa Snježana Husinec, gospođa Zrinka Švaljek Brlečić, gospođa Petra Gajski te gospodin Antonio Vedrina.

Gospođa Snježana Husinec smatra da je ipak potrebna detaljnija razrada ovog projekta gdje će se jasnije vidjet koja će uloga biti Udruge koja se kani osnovati. Smatra također da bi bilo dobro odraditi i projekcije budućih dolazaka gostiju za našu destinaciju.

Gospođa Zrinka Švaljek Brlečić smatra da je potrebna detaljnija financijska razrada projekta uz marketinški plan svih aktivnosti koje bi se provodile nakon što se uspostavi takva prodajna platforma.

Gospodin Antonio Vedrina smatra da sve TZ na području naše županije nemaju isto za ponuditi te sukladno tome ista raspodjela financijskog utroška ne bi bila korektna. Također smatra da je ključno povećati broj dolazaka gostiju preko tjedna u Mariji Bistrici.

Gospođa Petra Gajski smatra da je to izvrsna platforma isključivo za agencijsko poslovanje i ostvarivanje profita agencije. Smatra da Turističke zajednice mogu nekim dijelom financijski sudjelovati, ali da je to projekt koji bi isključivo trebala financirati agencija jer će ona većim dijelom i od toga zarađivati.

Po ovoj točci nije bilo više rasprave te je predsjednik zatvorio sjednicu u 11,00 sati.

Zapisničar: Predsjednik:

Mateja Janečić Miketić, mag. oec. Josip Milički, ing.